Ehdotus neuvoston asetukseksi perustamissopimuksen 85 ja 86 artiklan täytäntöönpanosta annetun asetuksen N:o 17 muuttamisesta (KOM(98)0546 - C4-0628/98 - 98/0288(CNS))

Ehdotus hyväksyttiin seuraavin tarkistuksin:

(Tarkistus 6)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

(3a) kaikilla talouden aloilla ei kuitenkaan olla vakuuttuneita tällaisen uudistuksen tarpeellisuudesta; huomattavan monet taloudelliset toimijat ja erityisesti pienet ja keskisuuret yritykset, jotka työskentelevät oluenjakelu- ja huoltoasemasopimusten kanssa, tulevat todennäköisesti kärsimään näistä uudistuksista,

(Tarkistus 7)

Johdanto-osan 4 kappale

>Alkuperäinen teksti>

(4) tällaisen uudistuksen on varmistettava tehokas suoja kilpailulle ja taattava samanaikaisesti riittävä oikeusvarmuus yrityksille; näiden kahden tavoitteen saavuttamiseksi neuvosto on valtuuttanut komission säätämään perustamissopimuksen 85 artiklan 3 kohdan mukaisesti asetuksella, että perustamissopimuksen 85 artiklan 1 kohtaa ei sovelleta talouden eri tasolla toimivan kahden tai useamman yrityksen välisiin sellaisten sopimusten ryhmiin, jotka koskevat jälleenmyytävien tai jalostettavien tavaroiden toimittamista ja/tai hankkimista tai palvelujen myyntiä, mukaan lukien yksinmyynti-, yksinosto- ja franchisingsopimukset sekä valikoivaa jakelua koskevat sopimukset: tämän käsitteen ulkopuolelle jäävät todellisten tai mahdollisten kilpailijoiden väliset vertikaaliset sopimukset, lukuun ottamatta muita kuin vastavuoroisia vertikaalisia sopimuksia, joissa yhdenkään osapuolen vuosittainen liikevaihto ei ylitä 100 miljoonaa ecua, ja vähittäiskauppiaiden yhteenliittymien ja niiden jäsenten tai tällaisten yhteenliittymien ja tavarantoimittajien välisiä sopimuksia, joissa yhteenliittymien jäsenet ovat komission suosituksessa 96/280/EY(1) olevan määritelmän mukaisia pieniä tai keskisuuria yrityksiä,

>EP:n äänestyksessä hyväksytty teksti>

(4)

tällaisen uudistuksen on varmistettava tehokas suoja kilpailulle ja taattava samanaikaisesti riittävä oikeusvarmuus yrityksille; näiden kahden tavoitteen saavuttamiseksi neuvosto on valtuuttanut komission säätämään perustamissopimuksen 85 artiklan 3 kohdan mukaisesti asetuksella, että perustamissopimuksen 85 artiklan 1 kohtaa ei sovelleta talouden eri tasolla toimivan kahden tai useamman yrityksen välisiin sellaisten sopimusten ryhmiin, jotka koskevat jälleenmyytävien tai jalostettavien tavaroiden toimittamista ja/tai hankkimista tai palvelujen myyntiä, mukaan lukien yksinmyynti-, yksinosto- ja franchisingsopimukset sekä valikoivaa jakelua koskevat sopimukset: tämän käsitteen ulkopuolelle jäävät todellisten tai mahdollisten kilpailijoiden väliset vertikaaliset sopimukset, lukuun ottamatta muita kuin vastavuoroisia vertikaalisia sopimuksia, joissa yhdenkään osapuolen vuosittainen liikevaihto ei ylitä 100 miljoonaa euroa,

>Alkuperäinen teksti>

(1) EYVL L 107, 30.4.1996, s. 4.

>EP:n äänestyksessä hyväksytty teksti>

(Tarkistus 8)

Johdanto-osan 8 a kappale (uusi)

>Alkuperäinen teksti>

>EP:n äänestyksessä hyväksytty teksti>

(8a) kun tämän asetuksen rakennetta tarkistetaan, on tarpeen tarkastella kaikkia asetukseen liittyviä näkökohtia, asiakkaan ja neuvonantajan välinen oikeudellinen suhde mukaan lukien,

(Tarkistus 9)

1 a ARTIKLA (uusi)

14 artiklan 3 a kohta (uusi) (asetus N:o 17)

>Alkuperäinen teksti>

>EP:n äänestyksessä hyväksytty teksti>

1 a artikla

Lisätään 14 artiklaan uusi 3 a kohta seuraavasti:

>Alkuperäinen teksti>

>EP:n äänestyksessä hyväksytty teksti>

"3a. asiakkaan sekä ulkoisen tai sisäisen neuvonantajan välinen yhteydenpito lainopillisten neuvojen antamiseksi tai pyytämiseksi ovat etusijalla edellyttäen, että lainopillisella neuvonantajalla on asianmukainen pätevyys ja että hän noudattaa asianmukaisia ammattietiikan sääntöjä, jotka ammatilliset järjestöt, joiden jäsen lainopillinen neuvonantaja on, ovat määritelleet ja saattaneet voimaan yhteisen edun vuoksi,"

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi perustamissopimuksen 85 ja 86 artiklan täytäntöönpanosta annetun asetuksen N:o 17 muuttamisesta (KOM(98)0546 - C4-0628/98 - 98/0288(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(98)0546 - 98/0288(CNS) ((EYVL C 365, 26.11.1998, s. 30.)),

- neuvoston kuultua sitä EY:n perustamissopimuksen 87 artiklan mukaisesti (C4-0628/98),

- ottaa huomioon työjärjestyksensä 58 artiklan,

- ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0137/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.